आहोर कस्बे में घटना हो तो फोन लगता है नोसरा पुलिस थाने में
भास्कर न्यूज | गुडा बालोतान
कस्बेके आम चोहटे सहित प्रमुख स्थानों पर लगे पुलिस विभाग के बीट चार्ट में संबंधित थाने के फोन नंबर की जगह दूसरे थाने के फोन नंबर लिखे होने से ग्रामीणों को आपात स्थिति में सूचना देने में परेशानी हो रही है। इसी के साथ पुलिस विभाग के बीट सूचना बोर्ड पर जिन पुलिस अधिकारियों कार्मिकों के नाम अंकित है, उनका स्थानांतरण हुए भी लंबा समय हो गया है। जानकारी के अनुसार कस्बे के आम चोहटे पर लगा पुलिस विभाग के बीट सूचना बोर्ड पर आहोर थाने की बजाय नोसरा पुलिस थाने के नंबर अंकित है। जबकि गुड़ाबालोतान सहित आस पास के गांव आहोर पुलिस थाना क्षेत्र के अधीन आते हैं। कस्बे में किसी प्रकार की वारदात या घटना होने पर इन नंबरों के भरोसे फोन करने पर आहोर थाने की बजाय नोसरा थाने में फोन की घंटी बजती है। वर्तमान में आहोर पुलिस थाने के नंबर 02978-282100 है और नोसरा पुलिस थाने के नंबर 02978-288711 है। कस्बे के आम चोहटे पर लगे बीट सूचना बोर्ड पर नोसरा थाने के 288711 नंबर लिखे हुए हैं। इन नंबरों के भरोसे ही ग्रामीण फोन लगाते हैं और आहोर थाने के बजाय नोसरा थाने में बात होती है।
सीएलजीबैठक में अवगत कराया था : इसकेबारे में जनवरी माह के दौरान स्थानीय अटल सेवा केन्द्र में आयोजित सीएलजी की बैठक में भी सूचना बोर्ड पर अंकित गलत जानकारी को सही करवाने के विषय पर चर्चा हुई थी। जिस पर कस्बे के बीट प्रभारी एएसआई किशनाराम ने नया बोर्ड बनवाने के लिए स्थानीय जनप्रतिनिधियों समाज सेवियों के साथ साथ सीएलजी सदस्यों से सहयोग मांगा था, लेकिन आज तक तो नया सूचना बोर्ड बना है और ही गलत नंबर हटाए गए हैं।
गलत नंबरों के कारण होती है ग्रामीणों को परेशानी
आगामीदिनों में होली का त्यौहार है। इस पर अक्सर गांवों में शराबियों का बोलबाला बढ़ जाता है तथा शराब के नशे में दुपहिया चौपहिया वाहन चलाने से भी नहीं चूकते हैं। इसी के साथ नशे में किसी से कहासुनी या झगड़ा फसाद हो भी जाए तो पुलिस को सूचना देने के लिए संपर्क करना चाहे तो गलत नंबरों के कारण परेशानी झेलनी पड़ सकती है। वैसे कस्बे सहित आस पास के गांवों में पिछले दिनों में चोरी समेत छोटी मोटी घटनाएं होना आम बात हो रही है। ऐसे में पुलिस से संपर्क साधने पर आहोर थाने की बजाय नोसरा थाने को बुलाने पर दूसरे हल्का क्षेत्र के थाने में जाना उचित नहीं मानते।
^कस्बे के आम चोहटे पर लगे पुलिस विभाग के बीट सूचना बोर्ड पर लिखे नंबर पर फोन करने पर आहोर थाने के बजाय नोसरा थाने में फोन लगता है। इन नंबरों को सही करवाने के लिए पुलिस को बताया भी गया, लेकिन अभी तक कोई सुधार नहीं हुआ है। -मंगलदास वैष्णव, ग्रामीण गुड़ा बालोतान
^मैंनेदो तीन दिन पहले चरली दयालपुरा के बीच दो वाहनों के टकराने से हुई दुर्घटना की सूचना देने के लिए इन नंबरों पर संपर्क किया तो फोन पर बात नहीं हो पाई। जब पता किया तो मालूम हुआ कि ये नंबर नोसरा थाने के है। तब जाकर मोबाइल में आहोर थाने के नंबर सेव किए। -पदमसिंह, वाहन चालक गुड़ा बालोतान
^होलीके त्यौहार से पूर्व गुड़ा बालोतान में सीएलजी सदस्यों की बैठक आयोजित होगी। उस दौरान समाज सेवियों या गणमान्य लोगों से सहयोग लेकर हाथों हाथ बीट सूचना बोर्ड पर सही जानकारी अंकित करवा दी जाएगी। -किशनाराम, बीट प्रभारी गुड़ा बालोतान
नंबरों के साथ स्थानांतरित होकर गए पुलिसकर्मियों के नाम भी नहीं हटाए
आमचोहटे पर लगे पुलिस विभाग के बीट सूचना बोर्ड पर अंकित बीट ऑफिसर भवानीसिंह, बीट प्रभारी हैड कांस्टेबल नारायणलाल थानाधिकारी बाबूलाल अंकित किया हुआ है, जबकि यह स्टाफ आहोर पुलिस थाने में वर्ष 2013-14 के दौरान कार्यरत था। इसमें बीट ऑफिसर भवानीसिंह वर्तमान में सायला थाने में तथा बीट प्रभारी हैड कांस्टेबल नारायणलाल उम्मेदाबाद चौकी और सीआई बाबूलाल उदयपुर रेंज में पद स्थापित है। उसके बाद कई बार स्टाफ इधर उधर हुआ लेकिन बीट सूचना बोर्ड आज भी ज्यों का त्यों बना हुआ है। वर्तमान में गुड़ा बालोतान बीट ऑफिसर के रूप में कांस्टेबल गंगाविशन, बीट प्रभारी के रूप में एएसआई किशनाराम एवं आहोर थानाधिकारी बाबूसिंह राजगुरु कार्यरत है। कस्बे में बीट प्रभारी, बीट ऑफिसर कौन कार्यरत है इसके बारे में गिने चुने लोग ही वाकिफ है। कई जनों को इनके नाम बीट सूचना बोर्ड पर लिखे नहीं होने से जानकारी तक नहीं है।
गुडा बालोतान. कस्बे के आम चोहटे पर लगा पुलिस विभाग का बीट सूचना बोर्ड, जिस पर अंकित है दूसरे थाने के नंबर।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva